

## PLANINSKO DRUŠTVO BREŽICE

# vas vabi na izlet

#### Iz Selške čez Gabrško goro v Poljansko dolino

**Odhod bo v nedeljo, 29. maja 2022, ob 6. uri**

**s parkirišča pred restavracijo Štefanič**

**Težavnost:** ne preveč naporna pot, **čas hoje** slabih 5 ur

**Višinska razlika:** vzpon 200 m, spust 490 m

**Potrebna oprema:** planinska obleka in obutev, rezervno perilo, vetrovka, kapa, pohodne palice, zaščita pred soncem

**Prehrana:** iz nahrbtnika

**Prevoz:** s kombiji; cena prevoza 20 €.

**Prijave: do srede, 25. maja 2022** pri Lauri Rueh v »Vrtnici« ali na mobi: **040 202 064**

**Opis poti:** vožnja do Škofje Loke in naprej do Svetega Tomaža nad Praprotnim (666 m) v Selški dolini, kjer nas na izhodišču tokratne poti po Škofjeloškem hribovju pričaka Slavica. Od Tomaža do razgledne Gabrške gore (862 m) nas čaka manj kot 3 ure hoje, nekaj malega po asfaltu, večina pa po gozdnih poteh. Na svoji domačiji nas pričaka Beno z borovničkami. Tu bo krajši počitek za malico. Sledil bo približno uro in pol dolg spust mimo Sv. Florijana, kmetije Okršljan ter Zajčarjevega kostanja do Gabrka (376 m) v Poljanski dolini. Celotna pot je razgibana, ne preveč naporna in večkrat nudi lepe razglede.

Turo bosta vodila Tone Jesenko (051 323 335) in Slavica Laznik, vodnica PZS iz prijateljskega PD Škofja Loka.

**OPOZORILO:**

S prijavo udeleženec potrdi, da je seznanjen z zahtevnostjo ture, da izpolnjuje zdravstvene, fizične in tehnične pogoje za varno sodelovanje

in ima plačano letno članarino PZS.

**Udeleženec je dolžan upoštevati navodila in odločitve vodnika !**

**Želimo vam varno in srečno hojo ter lep planinski dan!**